KOMISJONI MÄÄRUS (EÜ) nr 1673/2004,

24. september 2004,

millega sätestatakse kiivide kvaliteedistandardid

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. oktoobri 1996. aasta määrust (EÜ) nr 2200/96 töödeldud puu- ja köögiviljasaaduste turu ühise korralduse kohta, (1) eriti selle artikli 2 lõiget 2,

ning arvestades järgmist:

Kiivid kuuluvad toodete nimekirja, mille suhtes tuleb kohaldada määruse (EÜ) nr 2200/96 I lisas välja toodud kvaliteedistandardeid. 16. veebruari 1990. aasta komisjoni määrust (EMÜ) nr 410/90, millega sätestatakse kiivide kvaliteedistandardid, (2) on muudetud palju kordi. Selguse huvides tuleb seetõttu kehtetuks tunnistada määrus (EÜ) nr 410/90 ja asendada see alates 1. oktoobrist 2004 uue määrusega.

Uute nõuete kohaldamise eesmärgiks on ebapiisava kvaliteediga toodete turult kõrvaldamine, tootmise suunamine vastavalt tarbija nõudlustele ning kaubavahetuse lihtsustamine õiglase konkurentsi tingimustes, et sel viisil tõsta tootmise tasuvust.

ON VASTU VÕTNUD KÄESOLEVA MÄÄRUSE:

Artikkel 1

CN-koodi 0810 50 alla kuuluvate kiivide kvaliteedistandardid on sätestatud käesoleva määruse lisas.

Vastavalt määruse (EÜ) nr 2200/96 tingimustele on standardid kohaldatavad kõikides turustamisetappides.

Ärasaatmisele järgnevas turustamisetapis võib võrreldes ettenähtud standarditega toodetes esineda:

Artikkel 2

Määrus (EÜ) nr 410/90 tunnistatakse kehtetuks.

Artikkel 3

Käesolev määrus jõustub kahekümnendal päeval pärast Euroopa Liidu Teatajas avaldamist.

Käesolevat määrust kohaldatakse alates 1. oktoobrist 2004.

(1) EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).

(2) EÜT L 43 17.2.1990, lk 22. Määrust on viimati muudetud määrusega (EÜ) nr 907/2004 (ELT L 163 30.4.2004, lk 50).

LISA

KIIVISID PUUDUTAVAD NÕUDED

I. TOOTE MÄÄRATLEMINE

Käesolevat standardit kohaldatakse Actinidia chinensis (Planch.) või Actinidia deliciosa (A. Chev., C. F. Llang ja A. R. Ferguson) kiivisortide suhtes, mida tuleb tarbijale müüa värskelt, välja arvatud tööstuslikuks töötlemiseks ettenähtud kiivid.

II. KVALITEETI PUUDUTAVAD SÄTTED

Standardi eesmärgiks on kiivide kvaliteedi määramine pärast nende töötlemist ja pakendamist.

A. Kvaliteedi miinimumnõuded

Arvesse võttes iga kategooria jaoks ettenähtud erisätteid ja lubatud kõrvalekaldeid peavad kiivid olema:

— terviklikud (aga ilma varreta),

— terved; mädanenud või riknenud tooteid tarbimisse ei lubata,

— puhtad, ilma nähtavate võõrkehadeta,

— vabad parasiitidest,

— vabad parasiitide kahjustustest,

— piisavalt tugevad; ei tohi olla pehmed, närtsinud ega vesised,

— ilusa kujuga; kahe- või mitmekaupa liitunud puuviljad ei ole lubatud,

— vabad välisest ebaloomulikust niiskusest,

— vabad võõrastest lõhnadest ja/või maitsetest.

Kiivide arengufaas ja seisukord peab olema selline, et neid oleks võimalik:

— transportida ja säilitada ning

— et need jõuaksid sihtkohta rahuldavas seisukorras.

B. Küpsuse miinimumnõuded

Kiivid peavad olema piisavalt suured ja küpsed. Asjaomasest sättest kinnipidamiseks peab puuviljade küpsusaste olema:

— toote pakendamis- ja puuviljade transportimisetapis ning ekspordi- ja impordietapis vähemalt 6.2° Brix’i skaalal või 15 % keskmise kuivainesisaldusega.

— ülejäänud turustamisetappides vähemalt 9.5° Brix’i skaalal.

C. Liigitus

Kiivid jagunevad kolme alljärgnevasse kategooriasse:

i) Ekstrakategooria Kõnealusesse kategooriasse kuuluvad kiivid peavad olema esmaklassilised. Need peavad olema hästi arenenud ja nende omadused ja värv peavad vastama sordile. Neil ei tohi olla defekte, välja arvatud väga kerged pindmised vead tingimusel, et need ei ohusta toodet üldiselt, selle kvaliteeti, säilitamist ega välimust pakendamisel. Puuvilja väikseima ja suurima läbimõõdu suhe peab olema vähemalt 0,8.

ii) I kategooria Kõnealusesse kategooriasse kuuluvad kiivid peavad olema hea kvaliteediga. Need peavad vastama sordi iseloomulikele omadustele. Kiivid peavad olema tugevad ja viljaliha peab olema täielikult terve. Neil võivad siiski olla kerged allpool nimetatud defektid tingimusel, et need ei ohusta toodet üldiselt, selle kvaliteeti, säilitamist ega välimust pakendamisel: — kerge defekt kujus (ei tohi olla mügaraid ega korrapäratut kuju), — kerge värvusdefekt, — pindmised kooredefektid, mille suurus ei ületa 1 cm2, — väike pikutine Haywardi tunnusmärk, mis ei ole mügardunud. Puuvilja väikseima ja suurima läbimõõdu suhe peab olema vähemalt 0,7.

iii) II kategooria Kõnealusesse kategooriasse kuuluvad kiivid, mida ei saa paigutada eelnevatesse kategooriatesse, aga mis vastavad ülalpool kirjeldatud miinimumnõutele. Puuviljad peavad olema mõõdukalt kõvad ja viljalihal ei tohi olla tõsiseid kahjustusi. Neil võivad olla alljärgnevad defektid tingimusel, et neil on säilinud põhiomadused kvaliteedi, säilitamise ja väljanägemise osas: — kujudefekt, — värvusdefekt, — pindmised kooredefektid, nagu väikesed armistunud lõhed või pindmised kriimustused tingimusel, et nende pindala ei ületa 2 cm2, — mitu kergelt esileulatuvat Haywardi tunnusmärki, — kerged muljutud kohad.

III. SUURUST PUUDUTAVAD SÄTTED

Suurus määratakse puuvilja kaalu järgi.

Miinimumkaal on ekstrakategooria puhul 90, I kategooria puhul 70 ja II kategooria puhul 65 grammi.

Suurima ja väiksema puuvilja kaalu erinevus pakis ei tohi ületada:

— 10 grammi 85 grammi kaaluvate puuviljade puhul,

— 15 grammi 85 kuni 120 grammi kaaluvate puuviljade puhul,

— 20 grammi 120 kuni 150 grammi kaaluvate puuviljade puhul,

— 40 grammi 150 grammi ja rohkem kaaluvate puuviljade puhul.

IV. LUBATUD KÕRVALEKALDEID PUUDUTAVAD SÄTTED

Igas pakis on kategooriale mittevastavate toodete kvaliteedi ja suuruse osas ette nähtud alljärgnevaid kõrvalekaldeid.

A. Kõrvalekalded kvaliteedis

i) Ekstrakategooria 5 % kiivide arvust või kaalust ei vasta kategooria omadustele, aga vastavad I kategooriale või on erandlikult lubatud vastava kategooria kõrvalekalletes.

ii) I kategooria 10 % kiivide arvust või kaalust ei vasta kategooria omadustele, aga vastavad II kategooriale või on erandlikult lubatud vastava kategooria kõrvalekalletes.

iii) II kategooria 10 % kiivide arvust või kaalust ei vasta kategooria omadustele ega miinimumnõuetele, puuviljade mädanemise, muljutud kohtade või muude muutuste tõttu on need kõlbmatud tarbimiseks.

B. Kõrvalekalded suuruse osas

Kõikide kategooriate kohta: 10 % kiivide arvust või kaalust ei vasta miinimumkaalu või -suuruse nõuetele.

Puuviljade suurus võib ettenähtust siiski erineda vaid minimaalselt, kõige väiksemad ei või ekstrakategoorias olla alla 85 grammi, I kategoorias alla 67 grammi ja II kategoorias alla 62 grammi.

V. PAKENDAMIST PUUDUTAVAD SÄTTED

A. Ühtsus

Iga paki sisu peab olema ühtlane, kiivid peavad pakis olema ühesuguse päritolu, liigi, kvaliteedi ja suurusega.

Paki nähtav sisemine osa peab esindama kogu sisu.

Erandina käesolevale punktile eelnevatest sätetest võib asjaomase määrusega hõlmatud tooteid pakendada koos teiste värskete puu- ja juurviljadega netokaaluga kuni 3 kilo vastavalt komisjoni määruses (EÜ) nr 48/2003 ettenähtud tingimustega. (1)

B. Pakkimine

Kiivid peavad olema pakendatud nii, et toodetele oleks tagatud piisav kaitse.

Paki sisemuses kasutatavad materjalid peavad olema uued, puhtad ja sellised, mis ei tekita toodetele pindmisi ega sisemisi kahjustusi. Kaubanduslike märkide osas on materjalide, eriti just paberi või markide kasutamine, lubatud tingimusel, et need trükitakse või kinnitatakse mürgivaba trükivärvi või liimiga.

Toodetele kinnitatud etiketid peavad olema sellised, mis eemaldades ei jäta nähtavaid jälgi liimist ega kahjusta toote välispinda.

Pakenditel ei tohi olla ühtegi võõrkeha.

C. Välimus

Ekstrakategooria puuviljade puhul tuleb puuviljad paigutada ühe kihina üksteise kõrvale.

VI. MÄRGISTAMIST PUUDUTAVAD SÄTTED

Kõikidele pakenditele peab olema samale küljele trükitähtedega märgitud alljärgnevad andmed, mis on loetavad, püsivad ja väljastpoolt nähtavad:

A. Tunnusandmed

Pakendaja ja/või saatja nimi ja aadress.

Nimetatud märgistust võib asendada:

— kõikide pakendite puhul, välja arvatud eelpakendite puhul, pakendaja ja/või saatja kood, mille on andnud vastav ametiasutus ja millele eelneb märge “pakendaja ja/või saatja” või samaväärne lühend,

— ainult eelpakendite puhul, ühendusesiseselt müüja nime ja aadressiga, millele eelneb märge “pakitud....jaoks” või samaväärne lühend. Sellisel juhul peab etiketil olema ka vastav pakendaja ja/või saatja kood. Müüja esitab koodi tähendusega seotud vajaliku informatsiooni kontrolliga tegelevatele ametiasutustele.

B. Toode

— “Kiivid”, “Actinidia” või muu samaväärne nimetus, kui sisu ei ole nähtav,

— sordinimetus (pole kohustuslik).

C. Toote päritolu

— Päritolumaa ja võimaluse korral tootmispiirkond või riiklik, piirkondlik või kohalik nimetus.

D. Kaubanduslikud andmed

— Kategooria,

— suurusklass, mis on väljendatud puuviljade miinimum- ja maksimumkaaluna,

— tükkide arv (pole kohustuslik).

E. Ametlik kontrollimärk (pole kohustuslik)

Esimeses lõigus ettenähtud märkeid ei pea pakenditel esitama, kui need sisaldavad väljastpoolt nähtavaid müügipakendeid, kus vastavad andmed on olemas. Kõnealustel pakenditel ei tohi olla ühtegi eksitavat märget. Kui kõnealused pakendid pannakse välja kaubaalustel, peavad vastavad märked olema pandud nähtavalt vähemalt kahele kaubaaluse küljele.

(1) EÜT L 7, 11.1.2003, lk 65.